Document ID: 32006D0750

32006D0750
L 302/49
SLUŽBENI LIST EUROPSKE UNIJE
ODLUKA KOMISIJE
od 31. listopada 2006.
o izmjeni Odluke 2005/359/EZ u vezi s lukama za istovar hrastovih trupaca s korom, (Quercus L.) podrijetlom iz Sjedinjenih Američkih Država
(priopćena pod brojem dokumenta C(2006) 5142)
(2006/750/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (1), a posebno njezin članak 15. stavak 1.,
budući da:
(1)
Na temelju Direktive 2000/29/EZ, hrastovi trupci s korom, (Quercus L.), podrijetlom iz Sjedinjenih Američkih Država načelno se ne smiju unositi u Zajednicu zbog rizika unosa gljivice Ceratocystis fagacearum (Bretz) Hunt, koja uzrokuje sušenje hrastova.
(2)
Odlukom Komisije 2005/359/EZ od 29. travnja 2005. o utvrđivanju odstupanja od određenih odredbi Direktive Vijeća 2000/29/EZ u vezi s hrastovim trupcima s korom, (Quercus L.), podrijetlom iz Sjedinjenih Američkih Država (2) dopušta se uvoz tih trupaca podrijetlom iz Sjedinjenih Američkih Država pod određenim uvjetima.
(3)
Člankom 3. stavkom 1. Odluke 2005/359/EZ propisuje se istovar samo u lukama s popisa iz Priloga II. toj Odluci. Primjereno je na popis luka iz Priloga II. dodati luke Rigu i Kopar, kako su zatražile Latvija i Slovenija, te izbrisati luku Lauterborg u skladu s zahtjevom Francuske nakon savjetovanja s ostalim državama članicama, kako je utvrđeno člankom 3. stavkom 2. gore spomenute Odluke.
(4)
Mjere predviđene ovom Odlukom su u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Prilog II. Odluci 2005/359/EZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 31. listopada 2006.

Labels: 1
8
3
6
18
15